"- Te-a durut că ați pierdut tot ce ați muncit în vară?
- Da.
- Dacă ar fi fost frățiorul tău în foc ce ai fi făcut?
- Mă băgam după el."
Sunt cuvintele pline de durere rostite de un băiețel pentru care greutățile vieții au venit mult prea devreme. De curând, familia a pierdut în urma unui incendiu care le-a mistuit șura toate proviziile de hrană și materiale de construcție păstrate pentru casa visurilor acestora.
"- Care e cea mai mare dorință a ta?
- Să termin casa. Asta mare.
- Dacă ai putea tu să faci ceva fără ca mama să știe, o surpriză, ce surpriză ai face pentru mama ta?
- Să termin casa."
În loc să se joace așa cum fac cei mai mulți copii de vârsta lui, Costel se gândește cum să facă mai mulți bani ca familia să poată supraviețui.
"- Te-am văzut foarte mult muncind, foarte foarte mult. De ce muncești așa de mult?
- Îmi place. Visul meu e să mă fac constructor."
"- Ai câștigat vreodată vreun bănuț cu mâna ta?
- Da.
- Și ce ai făcut cu bănuții tăi?
- I-am dus în casă, la toți frații mei."
O asociație umanitară a aflat povestea familiei greu încercate și a făcut-o publică pentru ca oamenii cu suflet să poată să dea o mână de ajutor.